

**MINISTERUL FINANȚELOR**

|  |
| --- |
|  |

**Nr. 688611/19.02.2025**

 **MINISTERUL FINANȚELOR**

**ANUNȚĂ DECLANȘAREA PROCEDURII DE TRANSFER ÎN INTERESUL SERVICIULUI**

**PENTRU UN POST AFERENT UNEI FUNCŢII PUBLICE DE EXECUŢIE**

**ANUNŢ din data de 19 FEBRUARIE 2025**

**privind declanșarea procedurii de transfer în interesul serviciului,**

**pentru ocuparea unui post aferent unei funcţii publice de execuţie**

**din cadrul Ministerului Finanțelor**

Ministerul Finanțelor, în temeiul prevederilor art. 502 alin. (1) lit. c) și art. 506 alin. (1) lit. a), alin. (2), (3), (5), (6), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

anunță declanșarea **procedurii de transfer în interesul serviciului,** pentru ocuparea unui post aferent unei funcţii publice de execuţie vacante de **auditor clasa I grad profesional superior la Serviciul operațional de audit public intern din cadrul Unității centrale de armonizare pentru auditul public intern**, în conformitate cu procedura de sistem PS-33 „Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor”.

**DOCUMENTE NECESARE ȘI DATĂ LIMITĂ**

Persoanele interesate sunt invitate să depună la sediul Ministerului Finanțelor, prin registratură, în termen de 8 zile lucrătoare de la data afişării anunţului, următoarele documente:

1. **solicitarea accesului la procesul de selecție pentru transferul în interesul serviciului, conform modelului atașat;**
2. **curriculum vitae, modelul comun european**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi perfecţionări, necesare în vederea verificării îndeplinirii condițiilor din fişa postului;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice, precum și funcția publică în care este numit;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **acordul privind prelucrarea datelor cu caracter personal, conform modelului atașat.**

 Copiile de pe actele de mai sus, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei.

Ulterior, până la data interviului, persoanele interesate au obligația să obțină și să depună la secretariatul comisiei avizul în condițiile art. 20 alin. (2) din Legea nr. 672/2002 privind auditul public intern, republicată.

Pentru obținerea avizului, candidații vor depune un dosar în format electronic la adresa de e-mail: secretariat.ucaapi@mfinante.gov.ro, care va cuprinde documentele prevăzute la Capitolul II, pct. 2.3.4.1.1 din Anexa 1 la Hotărârea Guvernului nr. 1086/2013 pentru aprobarea Normelor generale privind exercitarea activității de audit public intern.

Procedura de selecție în cazul transferului în interesul serviciului cuprinde următoarele etape succesive:

1. selecția persoanelor care îndeplinesc condițiile în vederea ocupării postului vacant prin transfer;
2. proba suplimentară de verificare a altor competențe specifice (printr-un interviu). Proba suplimentară va putea fi susținută doar de solicitanții declarați admiși la etapa selecției.
3. proba interviu. Proba interviu va putea fi susținută doar de solicitanții declarați admiși la proba suplimentară și care au obținut avizul în condițiile art.20 alin.(2) din Legea nr.672/2002 privind auditul public intern, republicată.

**TERMENUL LIMITĂ DE DEPUNERE A DOCUMENTELOR MENȚIONATE: 28 februarie 2025, ora 14,30**

Ulteriorverificării dosarului/dosarelor de înscriere la procedura de transfer şi afişării rezultatului selecției, vor fi organizate **la sediul Ministerului Finanțelor din B-dul Libertății nr.16**:

* **proba suplimentară pentru testarea competenței specifice (printr-un interviu) în data de 21 martie 2025, ora 1000;**
* **proba interviu în data de 24 martie 2025, ora 1000.**

**CONDIȚII pentru ocuparea, prin transfer în interesul serviciului, a funcției publice vacante de auditor clasa I grad profesional superior:**

* studii universitare de licență absolvite cu diplomă de licenţă sau echivalentă în domeniul științelor sociale – științe economice;
* minimum 7 ani vechime în specialitatea studiilor necesare exercitării funcției publice,
* aviz în condițiile art.20 alin.(2) din Legea nr.672/2002, republicată.

**COMPETENȚE SPECIFICE**

* competențe digitale-competența specifică de a utiliza aplicații tip Office – nivel utilizator începător - modalitatea de verificare prin document sau documente ce atestă competența specifică;
* alte competențe specifice: competență în domeniul auditului public intern - modalitatea de verificare prin probă suplimentară (printr-un interviu).

Fișa postului de auditor clasa I grad profesional superioreste anexă la prezentul anunț.

**Bibliografia și tematica**

|  |  |  |
| --- | --- | --- |
| **Nr. crt** | **BIBLIOGRAFIE** | **TEMATICĂ** |
| 1. | Legea nr. 672/2002 privind auditul public intern, republicată | Atribuțiie UCAAPI (art.8); Organizarea compartimentului de audit public intern (art.11 și art.12); Atribuțiile compartimentului de audit public intern (art.13); Desfășurarea auditului public intern (art.17, art.18, art.19); Interdicțiile aplicabile auditorilor (art.22) |
| 2. | Hotărârea Guvernului nr. 1086/2013 pentru aprobarea Nornelor generale privind exercitarea activității de audit public intern | Efectuarea testărilor și formularea constatărilor (art.3.8.2), Analiza problemelor și formularea recomandărilor (pct. 3.8.3): Raportarea iregularităților (art.3.8.4, partea a III-a Glosar); Elaborarea raportului de audit public intern (pct. 3.9.4.) |
| 3. | [Ordinul Ministrului Finanțelor Publice nr. 252/2004](https://mfinante.gov.ro/documents/35673/222265/ordinul_252.pdf) pentru aprobarea Codului privind conduita etica a auditorului intern | Principii fundamentale în desfășurarea activității auditorilor interni (art. 6 din Anexa); Reguli de conduită (art. 7 din Anexa). |
| 4. | 1. Regulamentul privind implementarea Mecanismului Financiar Spațiul Economic European 2014 – 2021

(https://www.eeagrants.ro/files/upload-dir/63-regulamentul-mecanismului-financiar-see.pdf) | Principii generale ale sistemelor de management și control (art. 5.1); Responsabilitățile Autorității de Audit (art. 5.5); Stabilirea sistemelor de management și control (art. 5.7); Principii generale privind eligibilitatea cheltuielilor (art. 8.2); Categorii de cheltuieli eligibile pentru asistența tehnică (art. 8.11); Reguli comune privind plățile (art. 9.1); Plata soldului final (art. 9.4). |
| 5. | 1. Regulamentul privind implementarea Mecanismului Financiar Norvegian 2014 – 2021 (https://www.eeagrants.ro/files/upload-dir/62-regulament-mecanismul-financiar-norvegian.pdf)
 | Principii generale ale sistemelor de management și control (art. 5.1); Responsabilitățile Autorității de Audit (art. 5.5); Stabilirea sistemelor de management și control (art. 5.7); Principii generale privind eligibilitatea cheltuielilor (art. 8.2); Categorii de cheltuieli eligibile pentru asistența tehnică (art. 8.11); Reguli comune privind plățile (art. 9.1); Plata soldului final (art. 9.4). |
| 6. | 1. Regulamentul privind implementarea celei de-a doua contribuții elvețiene în anumite state membre ale Uniunii Europene pentru reducerea disparităților economice și sociale în cadrul Uniunii Europene

(https://mfinante.gov.ro/static/10/swiss/Regulament%20pv%20implementarea%20contributiei%202.pdf) | Principiile generale ale sistemului de management și control (art. 3.1); Responsabilitățile Autorității de Audit (art. 3.6, art. 9.1, art. 9.2, art. 9.3); Principii generale privind eligibilitatea cheltuielilor (art. 6.1); Tipuri de cheltuieli eligibile în cadrul Proiectelor și Componentelor de Program (art. 6.2); Eligibilitatea cheltuielilor de management (art. 6.4), Tipurile de cheltuieli neeligibile (art. 6.6). |

Informații suplimentare se pot obține la secretarul comisiei, doamna Cristina Vitănescu, consilier clasa I grad profesional superior, telefon021/2261214.

Subsemnatul/a .........................., având funcția de .............................. în cadrul ......................................., solicit accesul la procesul de selecție pentru transferul în interesul serviciului la Ministerul Finanțelor, Direcția (generală)/Serviciul ....................... în funcția publică/contractuală de conducere/execuție de ....................................

 Anexez următoarele documente:

* curriculum vitae, modelul comun european;
* copia actului de identitate;
* copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
* copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică/contractuală în care este numit/angajat;
* adeverința medicală, care să ateste starea de sănătate corespunzătoare funcției/postului solicitat.

 Semnătura,

 Data

 ..........................

 ................................

 **Acord privind prelucrarea datelor cu caracter personal**

Subsemnatul/a ..........................................................., domiciliat/ă în ................................................................................, cu adresa de e-mail .................................................., sunt de acord ca datele mele cu caracter personal să fie prelucrate de Ministerul Finanțelor, în scopul derulării procedurii de transfer în interesul serviciului, pentru organizarea căreia a fost publicat anunțul din data de ..........................și pentru care am calitatea de aplicant, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.